அப்புறம் போகையில் வழுக்கு நிலத்திலீரமாகக் கொள்ளத் தளர்ந்த நடையாய்ப் போகிற நொண்டிக்காற் தவறி விழுந்ததாம். அத்தண்டையிலிருந்த குழியிற் குருவுந் தலை கீழுங் கால் மேலுமாக விழுந்து கோவெண்றலறி யென்னை யெடுக்கவோடி வாருங்கோளென்று கூப்பிட்டார்.  சீஷரு மோடிவந்து முன்னெழுதித் தந்த வோலையை யெடுத்தொருவன் வாசிக்க விழுந்த தலைப்பா கெடுக்கவும் விழுந்த சோமன் வேஷ்டி யெடுக்கவுமவிழுந்த சட்டையுள்ளுடை யெடுக்கவும் மென்றவன் வாசித்தபடி  ஒன்றொன்றா யெல்லாத்தையும் மெடுத்து வைக்கக் குருக்கள் நிருவாணமாக யங்கே கிடந்தார். அவரிப்படிக்கிடந்து தம்மையு மெடுக்கச் சொல்லி யெததனை கெஞ்சினாலும் மெத்தனை சினந்தாலும் மிதுவும் ஏற்கெனவே யோயிலைலெழுதாததினாலே மாட்டோமென்று சாதித்தனர்.  ஐயா வும்மையுமெடுக்க வெழுதின தெங்கே காட்டும் எழுதினபடியே செய்வோமே யொழிய வெழுதாதை யொருக்காலுஞ் செய்ய சம்மதியோ மென் றார்கள். அவருமிவர்கள் சாதனை கண்டு தப்பும் வழி வேறொன்றுங் காணாம லோயும் மெழுத்தாணியும் வாங்கிக் கிடந்த விடத்தில் நானும் விழுந்தா லெடுக்கக்கடவீர்க ளென்றெழுதினார். எழுதினதைக் கண்டு சீஷர்களு மொருமிக்கப்போ யவரையெடுத்தார்கள். விழுந்த குழியிற் சேறிருந்தபடியினா லவருடம் பெல்லாஞ் சகதியாயழுக்குப்பட்டதென்று சமீபத் திலிருந்த தண்ணீரிலே குளிப்பாட்டினார்கள்.  பின்பு பழைய படி யுடுப்பெல்லா முடுத்தவரைக் குதிரையிலேற்றி மடத்துக்கு கொண்டுபோய் விட்டார்கள். பகுப்பு:சிறுகதைகள் செங்கோடனின் குழந்தைகளுக்கு இப்போது விளையாட்டு இடமே செவ்வாழை இருந்த இடந்தான்! மலரிடம் மங்கையருக்கும், தேனிடம் வண்டுகளுக்கும் ஏற்படும் பிரேமை போல, அந்தக் குழந்தைகளுக்குச் செவ்வாழையிடம் பாசம் ஏற்பட்டு விட்டது.